วันที่21 ตุลานี้ ได้มีเพศสัมพันธุ์กับแฟนครั้งแรกค่ะ ตอนแรกก่อนที่จะเริ่มสอด เราก็เอาทิชชู่ไปเช็ดน้ำหล่อลื่นตรงส่วนหัวของเขาจนแห้งค่ะ แล้วเราก็เอาทิชชู่เช็ดของเราโดยล้วงเข้าไปข้างในจนเกลี้ยงค่ะ ทีนี้พอจะเอาเข้าเอาเข้าไม่ได้ค่ะ (มันไม่มีน้ำหล่อลื่นช่วย)เหมือนแค่ส่วนหัวพยายามดัน แต่ความรู้สึกไม่เข้าค่ะเหมือนมันดันเข้าไม่ได้ เราเจ็บมากเลยบอกพอ แล้วแฟนก็ไปสำเร็จด้วยตัวเองค่ะ ประจำเดือนหมดล่าสุดวันที่8ค่ะ วานคุณช่วยตรวจสอบให้หน่อยนะคะ ว่ามีโอกาสท้องไหม
สวัสดีค่ะ หากมีการสอดใส่อวัยวะเพศเข้าสู่ช่องคลอด แต่ฝ่ายชายยังไม่ถึงจุดสุดยอด และยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยให้เริ่มทานยาหรือฉีดยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ค่ะส่วนการเช็ดน้ำหลื่อลื่นในช่องคลอดนั้น ไม่ควรทำ เพราะไม่ได้ช่วยเพิ่มหรือลดโอกาสในการตั้งครรภ์ลง แต่อาจมีผลทำให้การมีเพศสัมพันธ์ไม่เป็นไปอย่างราบรื่น เกิดอาการเจ็บขณะมีเพศสัมพันธ์ได้ และยังอาจเสี่ยงต่อการติดเชื้อจากการล้วงเข้าไปเช็ดด้วยค่ะ